17 kumuniezh emren zo er Stad spagnol abaoe 1978, krouet goude ma oa bet diskaret Diktatouriezh Franco ha sinet Bonreizh ar Rouantelezh parlamantel nevez. Un elfenn diazez eus sistem melestradurel ar Stad unvan digreizennet eo ar Chumuniezhioù emren. Pep a barlamant hag a chouarnamant zo dezho, emren diouzh ar Stad evit a sell ouzh ar galloud resis bet roet da bep hini anezhe gant ar Stad, hogen disheñvel o emrenerezh hag o galloud hervez statud pep kumuniezh.